Jessica Sutta

Jessica Lynn Sutta (g. 1982 m. gegužės 15 d.) – Jungtinių Amerikos Valstijų dainininkė, šokėja, modelis, dainų autorė ir aktorė, geriausiai žinoma kaip buvusi sėkmingos Pop/R&B grupės „Pussycat Dolls“ narė.

Vaikystė 
Sutta gimė Majamyje, Floridoje. Tėvas žydas ir yra rusų-lenkų kilmės, o mama iš Airijos kilusi katalikė. Jessica užaugo su dviem vyresniais broliais Bill ir Kevin. Ji pradėjo lankyti šokių klasę nuo trejų metų. Šoko baletą. Keturiolikos metų ji įstojo „New World School of the Arts“ mokyklą, mokytis šokių. Sutta 1999 metais pateko į „Miami Heat“ sirgalių šokėjų komandą, o 2001 m. tapo komandos kapitone.

„Pussycat Dolls“ 

2002 m. Sutta prisidėjo prie burleskos grupės „Pussycat Dolls“. Kai 2004 m. grupė tapo muzikine pop grupe, Jessica sėkmingai koncertuoja grupės sudėtyje. Jos pravardė grupėje buvo „Pin-up Doll“.

Sutta dainavo su Carmit Bachar ir Ashley Roberts „PCD“ dainose „Stickwitu“ ir „Santa Baby“. Po Carmit išėjimo, Jessica pasiėmė dainuoti jos partijas dainose. Sutta 2008 m. įrašė solo dainą „If I Was A Man“ Dolls antrojo studijinio albumo „Doll Domination“ deluxe versijoje. Dainos prodiuseriais buvo Smidi, Ron Fair ir Stefanie Ridel.

2009 m. vasarą spaudoje pradėjo rodytis pranešimai apie įtampą grupėje, mat grupę ardė nuolatinės pavydo scenos dėl išskirtinio statuso, kurį, lyginant su kitomis narėmis, turėjo lyderė Nicole Scherzinger. Robin Antin kelis kartus neigė, jog grupė išsiskirstė. Melody teigė, jog grupė dabar daro pertrauką. Tačiau kita grupės narė Kimberly pradėjus karjerą realybės šou, duodama interviu atskleidė, jog grupės narės yra nepatenkintos savo padėtimi. Wyatt teigia, kad Nicole buvo taikomos privilegijos, kaip atskiras turų autobusas, atskiras persirengimo kambarys, kol kitos grupės narės viskuo dalinosi.

2010 m. sausio 29 d. pasklido pranešimai per žiniasklaidą, kad Sutta buvo išmesta iš grupės. Teigiama buvo, kad kai ji per koncertinį turą susilaužė šonkaulį ir grupės vadybininkai paliko ją likimo valiai. Netrukus, Sutta pranešė, jog ji nebuvo išmesta iš grupės, o pati išėjo, kai patyrė traumą. Ji teigia, kad nebuvo jokių ginčų tarp Nicole ir jos pačios. Taip pat ji sakė, kad pradėjo kurti muziką savo solo albumui.

Netrukus grupę paliko visos grupės narės išskyrus Nicole, grupės įkūrėja Antin atskleidė, jog šiuo metu ieško naujų veidų prisijungsiančių prie pagrindinės vokalistės Nicole .

Solo karjera 

Sutta kartu su Dave Aude išleido singlą „Make It Last“ 2007 metų gegužę. Ji taip pat bendradarbiavo su Paul van Dyk ir pasirodė jo single „White Lies“, kuris pasiekė #1 vietą „Billboard Hot Dance Singles Sales“.

2010 m. gegužės 15 d. Sutta patvirtino, kad ji įrašė dainą, kuri vadinasi „Wherever You Are“, kartu su Dj Cedric Gervais o jos solinis debiutinis studijinis albumas turėtų vadintis „Miamication“.  Sutta taip pat patvirtino, kad ji įrašė dainą kartu su Eva Simons, kuri vadinasi „Look But Don’t Touch“ ir ji skirta Eva debiutiniam albumui.

Soliniame albume, pasak Jessica, dainos bus daugiau pop šokių muzikos motyvų. Interviu, skirtame „MTV“ kanalui, Jessica atskleidė, jog ji pati parašys visas albumo dainas. Ji įrašė dvi dainas su anglų prodiuseriumi Martin Harrington. Jos vadinasi „I Got This Down“ ir „Rodeo“.

2010 m. rugsėjį Jessica pagaliau pranešė, jog debiutinis solo singlas bus „I Wanna Be Bad“.  Netrukus singlas atsirado internete, o dainos prodiuseris yra olandų prodiuseris Tearce Keaz. Spalio 19 d. Jessica pristatė vaizdo klipą dainai „I Wanna Be Bad“, klipo režisierius yra Frank E. Flowers. "  Netrukus Jessica pasirašė kontraktą su marketingo kompanija „EFG Expands Talent Division“.

Filmografija 
2002 metais Sutta persikėlė gyventi į Los Andželą. 2004 m. Sutta Ana Johnsson muzikiniame klipe dainai „Don’t Cry for Pain“ vaidino moterį, prieš kurią smurtavo jos vyras. Ji taip pat vaidino švedų muilo operoje „Ocean Ave“, kurią filmuota Floridoje. Kaip laisvai samdoma šokėja, Jessica pasirodė Will Smith („Miami“), Baby Bash („Suga Suga“), Craig David „Spanish“ ir Gloria Estefan („Don’t Let This Moment End“) vaizdo klipuose.

Ji taip pat pasirodė filmuose „From Justin to Kelly“ (Kelei nuo Džastino) ir „Bully“ (Neapykanta). 2007 m. ji pasirodė NBC šou pavadinimu „Identity“. 2007 m. Sutta pasirodė keliose „MySpace“ tinklalapyje „Unilever“ „Axe“ dezodoranto reklamose.

Diskografija 

 Taip pat skaitykite – Pussycat Dolls diskografija

Singlai

Kiti singlai

Dainos

Vaizdo klipai

Šaltiniai

Nuorodos 

 Oficiali Jessica Sutta svetainė
 Jessica MySpace puslapis 
 Apie Jessica Sutta Imdb.com
 Apie Jessica Obuolys.lt 
 

Pussycat Dolls narės
JAV dainininkai
JAV šokėjai
JAV modeliai
Dainų autoriai